Bil. 1. 2. 3. 4. 5. 6. 7. 8. 9. 10. 11. 12. 13. 14. 15. 16. 17. Tarikh 02 November 2018 04 November 2018 05 November 2018 05 November 2018 9 November 2018 10 November 2018 12 November 2018 14 November 2018 15 November 2018 15 November 2018 24 November 2018 25 November 2018 25 November 2018 26 November 2018 29 November 2018 29 November 2018 30 November 2018 Utusan Malaysia November 2018 Tajuk Berita Tiga guru termasuk guru besar ditahan SPRM Rasuah: Guru besar, dua guru direman tiga hari Musa Aman ditahan untuk pendakwaan Musa dibawa ke Mahkamah untuk pendakwaan Kertas siasatan terhadap Musa diserahkan sejak Julai 2012 Minta suapan RM2 juta, empat menyamar SPRM ditahan Rosmah, Rizal, Tengku Adnan didakwa Khamis ini? SPRM tahan Tengku Adnan Bekas pembantu khas Rosmah didakwa meminta, menerima rasuah Suami isteri pensyarah Utem mengaku tidak bersalah Najib arah pinda laporan audit 1MDB Harapkan pegar, pegar makan padi Pindaan laporan 1MDB : SPRM mulakan siasatan Najib arah gugur nama Jho Low Mahdzir Khalid beri keterangan lebih 8 jam di SPRM Datuk dan 4 individu dibebaskan dengan jaminan SPRM Mahdzir selesai beri keterangan 1 Catatan Suruhanjaya Pencegahan Rasuah Malaysia (SPRM) Suruhanjaya Pencegahan Rasuah Malaysia (SPRM) Suruhanjaya Pencegahan Rasuah Malaysia (SPRM) Suruhanjaya Pencegahan Rasuah Malaysia (SPRM) Suruhanjaya Pencegahan Rasuah Malaysia (SPRM) Suruhanjaya Pencegahan Rasuah Malaysia (SPRM) Suruhanjaya Pencegahan Rasuah Malaysia (SPRM) Suruhanjaya Pencegahan Rasuah Malaysia (SPRM) Suruhanjaya Pencegahan Rasuah Malaysia (SPRM) Suruhanjaya Pencegahan Rasuah Malaysia (SPRM) 1Malaysia Development Berhad (1MDB) 1Malaysia Development Berhad (1MDB) Suruhanjaya Pencegahan Rasuah Malaysia (SPRM) Ketua Audit Negara, Tan Sri Dr. Madinah Mohamad Suruhanjaya Pencegahan Rasuah Malaysia (SPRM) Suruhanjaya Pencegahan Rasuah Malaysia (SPRM) Bekas Menteri Pendidikan, Datuk Seri Mahdzir Khalid Muka Surat 3 4 6 7 8 10 11 13 14 15 17 19 22 23 26 27 28
Bil. 18. Tarikh 30 November 2018 Tajuk Berita 2 pegawai imigresen dipenjara dua tahun 2 Catatan Suruhanjaya Pencegahan Rasuah Malaysia (SPRM) Muka Surat 29
02 November 2018 1. Tiga guru termasuk guru besar ditahan SPRM KUALA LUMPUR 2 Nov. - Seorang guru besar dan dua guru ditahan Suruhanjaya Pencegahan Rasuah Malaysia (SPRM) selepas terlibat dalam memberi dan menerima suapan berjumlah RM5,000. Sumber berkata, guru berusia 41 di sebuah sekolah di Pandamaran, Klang, Selangor itu telah meminta dan menerima wang suapan daripada pengadu yang berusia 35 tahun sebagai balasan untuk dia meminta guru besar berusia 52 tahun untuk menyokong permohonan pengadu untuk bertukar ke sekolah lain. "Kesemuanya telah ditangkap di Restoran Asam Pedam Jetty, Selangor dan wang tunai berjumlah RM5,000 turut disita di lokasi dan akan di bawa ke Mahkamah Shah Alam, dekat sini untuk permohonan reman pada pagi esok," katanya. Sementara itu, Pengarah SPRM Selangor, Datuk Alias Salim ketika dihubungi mengesahkan penahanan tersebut. 3
04 November 2018 2. Rasuah: Guru besar, dua guru direman tiga hari TIGA orang guru di Pandamaran, Selangor yang direman tiga hari oleh SPRM berhubung kes meminta dan menerima suapan berkaitan permohonan pertukaran guru. KLANG 3 Nov. - Seorang guru besar dan dua guru yang ditahan Suruhanjaya Pencegahan Rasuah Malaysia (SPRM) atas kesalahan memberi dan menerima suapan berhubung penukaran sekolah, direman tiga hari bermula hari ini. Perintah reman dikeluarkan Penolong Pendaftar Mahkamah Rendah Klang, Azimah Mohd. Yusof di Mahkamah Klang di sini kira-kira pukul 10.15 pagi ini. Guru besar berusia 52 tahun itu direman bersama dua guru lain masing-masing berusia 35 dan 41 tahun yang kesemuanya mengajar di sebuah sekolah rendah di Pandamaran, Klang untuk siasatan lanjut. Semalam, ketiga-tiga individu terbabit ditahan di sebuah restoran di Taman Pendamar Indah 2, Pandamaran, Pelabuhan Klang kira-kira pukul 3.25 petang. Menurut sumber, salah seorang suspek meminta serta menerima wang suapan daripada pengadu yang juga seorang guru berjumlah RM5,000 dan sebagai balasan guru besar terbabit menyokong permohonan pertukaran ke sekolah lain. Jelas sumber, kesalahan tersebut dipercayai dilakukan pada Oktober lalu dan ketika tangkapan dibuat wang tunai berjumlah RM5,000 turut disita. 4
Sementara itu Pengarah SPRM Selangor, Datuk Alias Salim berkata, kes disiasat mengikut Seksyen 17(a) Akta SPRM 2009. 5
05 November 2018 3. Musa Aman ditahan untuk pendakwaan TAN Sri Musa Aman. PUTRAJAYA 5 Nov. - Suruhanjaya Pencegahan Rasuah Malaysia (SPRM) telah menahan bekas Ketua Menteri Sabah, Tan Sri Musa Aman berhubung siasatan kes rasuah setelah mendapat izin mendakwa daripada Pejabat Peguam Negara hari ini. Suruhanjaya itu dalam satu kenyataan memberitahu, penahanan tersebut dibuat pada pukul 10.05 pagi di Ibu Pejabat SPRM, di sini. "Susulan itu, Musa akan menghadapi beberapa pertuduhan di bawah Akta Pencegahan Rasuah (APR) 1997. "Musa akan dibawa ke Mahkamah Sesyen Kuala Lumpur pada 5 November 2018, pukul 2 petang ini untuk pertuduhan tersebut," kata kenyataan itu di sini hari ini. Ahli Dewan Undangan Negeri (ADUN) Sungai Sibuga itu sebelum ini pernah disiasat SPRM membabitkan transaksi rasuah. Beliau sebelum ini juga pernah mendapatkan rawatan di United Kingdom selepas Pilihan Raya Umum Ke-14 (PRU-14). 6
05 November 2018 4. Musa dibawa ke Mahkamah untuk pendakwaan PUTRAJAYA 5 Nov. - Bekas Ketua Menteri Sabah, Tan Sri Musa Aman dibawa keluar dari ibu pejabat Suruhanjaya Pencegahan Rasuah Malaysia (SPRM), di sini untuk ke Kompleks Mahkamah Kuala Lumpur bagi menghadapi pertuduhan berkaitan kes rasuah. Kereta Toyota Alphard yang membawa Anggota Dewan Undangan Negeri (Adun) Sungai Sibuga itu dilihat meninggalkan bangunan tersebut pada 1 tengahari, diiringi empat kenderaan pengiring dan tiga motosikal. SPRM dalam kenyataan hari ini berkata Musa akan didakwa di Mahkamah Sesyen Kuala Lumpur pada 2 petang ini. Musa akan menghadapi beberapa pertuduhan di bawah Akta Pencegahan Rasuah (APR) 1997. Terdahulu SPRM menahan Musa pada pukul 10.05 pagi tadi di ibu pejabat suruhanjaya itu. 7
9 November 2018 5. Kertas siasatan terhadap Musa diserahkan sejak Julai 2012 SURUHANJAYA Pencegahan Rasuah Malaysia. PUTRAJAYA 9 Nov. - Suruhanjaya Pencegahan Rasuah Malaysia (SPRM) mengesahkan kertas siasatan terhadap bekas Ketua Menteri Sabah, Tan Sri Musa Aman telah diserahkan kepada Pejabat Peguam Negara sejak Julai 2012 untuk tindakan selanjutnya. Walau bagaimanapun, suruhanjaya itu dalam satu kenyataan memaklumkan, Pejabat Peguam Negara ketika itu memutuskan untuk tidak meneruskan sebarang pendakwaan memandangkan siasatan berkenaan tertumpu kepada sumbangan politik. "Dasar Pejabat Peguam Negara pada ketika itu menetapkan untuk tidak menuduh kes yang melibatkan sumbangan politik. Namun, SPRM telah mengkaji semula kertas siasatan terhadap Musa beberapa bulan lalu setelah memperoleh maklumat baharu berhubung kes itu. "Sehubungan itu, SPRM telah mengemukakan kertas siasatan kepada Pejabat Peguam Negara untuk dikaji semula," kata suruhanjaya itu dalam kenyataannya, di sini hari ini. Menurut suruhanjaya itu, Peguam Negara kemudiannya memutuskan bahawa Musa berhadapan 35 pertuduhan kes rasuah di bawah Seksyen 11 (a) Akta Pencegahan Rasuah 1997 dan beliau telah dituduh pada 5 November lalu. Semalam, Perdana Menteri, Tun Dr. Mahathir Mohamad meminta SPRM menjelaskan sebab bekas Musa tidak dituduh di mahkamah sebelum ini dan beliau juga tidak melihat keperluan untuk mendesak bekas Peguam Negara, Tan Sri Abdul Gani Patail memberi penjelasan berhubung perkara itu. 8
Pada 5 November lalu, lalu bekas Hakim Mahkamah Persekutuan, Datuk Seri Gopal Sri Ram menyatakan rasa hairan apabila Musa tidak didakwa lebih awal selepas pemimpin UMNO itu disiasat atas tuduhan rasuah dan ada bukti mencukupi untuk berbuat demikian. Gopal ialah ketua pasukan pendakwaan yang bertindak bagi pihak Jabatan Peguam Negara dalam kes perbicaraan kes rasuah yang didakwa dilakukan Musa. 9
10 November 2018 6. Minta suapan RM2 juta, empat menyamar SPRM ditahan EMPAT suspek yang menyamar sebagai pegawai Suruhanjaya Pencegahan Rasuah Malaysia (SPRM) dan meminta rasuah sebanyak RM2 juta direman selama enam hari di Putrajaya hari ini KUALA LUMPUR 10 Nov. - Empat individu yang menyamar sebagai pegawai Suruhanjaya Pencegahan Rasuah Malaysia (SPRM) direman selama enam hari bermula hari ini untuk siasatan kes meminta suapan sebanyak RM2 juta bagi menyelesaikan kes seorang individu berpangkat Datuk Seri. Perintah reman kesemua suspek dikeluarkan oleh Majistret Muhammad Bukhori Md. Ruslan di Mahkamah Majistret Putrajaya, hari ini. Sumber berkata, tiga daripada individu terbabit ditahan kira-kira pukul 3 petang semalam dan seorang lagi ditahan pada pukul 8.15 malam tadi. Menurutnya, tiga suspek yang berusia antara 33 hingga 49 tahun ditahan di sebuah kelab golf terkemuka di Sungai Buloh, Selangor manakala seorang lagi yang berusia 37 tahun ditahan di rumahnya di Wangsa Melawati, Kuala Lumpur. "SPRM turut merampas tujuh telefon bimbit serta beberapa dokumen berkaitan daripada kesemua suspek. Turut dirampas ialah wang tunai RM48,350 milik seorang daripada mereka," katanya. Sementara itu, Timbalan Ketua Pesuruhjaya (Operasi) SPRM, Datuk Seri Azam Baki ketika dihubungi mengesahkan penahanan tersebut dan memberitahu siasatan dijalankan di bawah Seksyen 16(a)(B) Akta SPRM 2009. 10
12 November 2018 7. Rosmah, Rizal, Tengku Adnan didakwa Khamis ini? ROSMAH MANSOR KUALA LUMPUR 12 Nov. - Isteri bekas Perdana Menteri, Datin Seri Rosmah Mansor, Datuk Rizal Mansor dan Datuk Seri Tengku Adnan Tengku Mansor bakal didakwa di Mahkamah Kuala Lumpur Khamis ini atas pertuduhan beberapa kes penyelewengan dan salah guna kuasa semasa era pentadbiran kerajaan terdahulu. Menurut sumber Suruhanjaya Pencegahan Rasuah Malaysia (SPRM), Rosmah dan Rizal akan didakwa berkaitan kes penyelewengan projek pembekalan dan pemasangan tenaga solar di sekolah-sekolah di Sarawak. "Kedua-dua mereka akan menghadapi enam pertuduhan berjumlah RM6.5 juta berkaitan kes tersebut dan ini merupakan pendakwaan terbaharu terhadap Rosmah dan Rizal," katanya ketika dihubungi Utusan Online, di sini hari ini. Pada 4 Oktober lalu, Rosmah mengaku tidak bersalah atas 12 pertuduhan melibatkan diri dalam pengubahan wang haram berjumlah RM7,097,750 dan lima pertuduhan gagal membuat penyata tuntutan kepada Lembaga Hasil Dalam Negeri (LHDN). Sementara itu, tambah sumber, Datuk Seri Tengku Adnan Tengku Mansor yang juga bekas Menteri Wilayah Persekutuan akan didakwa di mahkamah sama berkaitan kes penjualan tanah Dewan Bandaraya Kuala Lumpur (DBKL). Baru-baru ini, media melaporkan sebanyak 97 transaksi meragukan membabitkan penjualan tanah DBKL seluas 273.27 hektar bernilai RM5.63 bilion disiasat oleh satu pasukan khas ditubuhkan Kementerian Wilayah Persekutuan serta SPRM sejak 31 Julai lalu. 11
Pada bulan lalu, Tengku Adnan mengakui SPRM memanggilnya lebih 12 kali berhubung isu penjualan tanah tersebut. 12
14 November 2018 8. SPRM tahan Tengku Adnan SETIAUSAHA Agung UMNO, Datuk Seri Tengku Adnan Tengku Mansor PUTRAJAYA 14 Nov.- Bekas Menteri Wilayah Persekutuan merangkap Ahli Parlimen Putrajaya, Datuk Seri Tengku Adnan Tengku Mansor ditahan oleh Suruhanjaya Pencegahan Rasuah Malaysia (SPRM) hari ini. Menurut sumber, Tengku Adnan ditahan pada pukul 3.15 petang selepas tiba untuk memberi keterangan kepada SPRM berhubung isu penjualan tanah milik Dewan Bandaraya Kuala Lumpur (DBKL). "Tengku Adnan sudah sampai ke ibu pejabat SPRM, selepas tiba pada pukul 3.15 petang beliau terus ditahan," katanya ketika dihubungi Utusan Malaysia di sini hari ini. Tengku Adnan hari ini dipanggil bagi memberi keterangan berhubung siasatan kes penjualan tanah DBKL semasa beliau menjadi Menteri Wilayah Persekutuan. Difahamkan, Tengku Adnan akan didakwa esok berhubung siasatan kes berkenaan termasuk 97 transaksi meragukan membabitkan penjualan tanah DBKL seluas lebih 273.27 hektar bernilai RM5.63 bilion. Baru-baru ini, media melaporkan sebanyak 97 transaksi meragukan membabitkan penjualan tanah DBKL seluas 273.27 hektar bernilai RM5.63 bilion disiasat oleh pasukan khas Kementerian Wilayah Persekutuan dan SPRM sejak 31 Julai lalu. Pada bulan lalu, Tengku Adnan mengakui SPRM telah memanggilnya lebih 12 kali berhubung isu penjualan tanah tersebut. 13
15 November 2018 9. Bekas pembantu khas Rosmah didakwa meminta, menerima rasuah Bekas pegawai khas kepada bekas Perdana Menteri, Datuk Rizal Mansor tiba di mahkamah atas dakwaan berhubung kes penyelewengan projek pembekalan dan pemasangan tenaga solar di Mahkamah Tinggi Jalan Duta hari ini KUALA LUMPUR 15 Nov. - Pembantu Khas kepada Datin Seri Rosmah Mansor dihadapkan ke Mahkamah Sesyen di sini hari ini atas empat pertuduhan meminta dan menerima rasuah berjumlah RM218 juta berhubung projek Bersepadu Sistem Solar Photovoltaic (PV) Hibrid dan Penyelenggaraan dan Operasi Genset/Diesel Bagi 369 Sekolah Luar Bandar Sarawak. Datuk Rizal Mansor, 44, yang memakai kot hitam bagaimanapun mengaku tidak bersalah selepas keempat-empat pertuduhan itu selesai dibacakan kepadanya di hadapan Hakim Rozina Ayob. Tertuduh didakwa masing-masing atas dua pertuduhan meminta dan menerima rasuah bagi pihak isteri bekas perdana menteri antara Mac dan Disember 2016. Pertuduhan terhadapnya dikemukakan mengikut Seksyen 16(a)(A) Akta Suruhanjaya Pencegahan Rasuah Malaysia (SPRM) 2009 dan boleh dihukum di bawah Seksyen 24 akta sama yang membawa hukuman penjara sehingga 20 tahun dan denda tidak kurang lima kali ganda nilai suapan atau RM10,000, mengikut mana lebih tinggi 14
15 November 2018 10. Suami isteri pensyarah Utem mengaku tidak bersalah MUHAMMAD ZULFATTAH ZAKARIA dan Norain Idris dibawa ke Mahkamah Sesyen Melaka, semalam, atas tuduhan salah guna kuasa MELAKA 15 Nov - Sepasang suami isteri yang juga pensyarah Universiti Teknikal Malaysia Melaka (Utem) didakwa di Mahkamah Sesyen di sini hari ini atas tuduhan salah guna kuasa dengan men- dapatkan bekalan makmal bagi penyelidikan bernilai lebih RM50,000 daripada syarikat milik ibu mereka, tiga tahun lalu. Muhammad Zulfattah Zakaria, 36, dan isterinya, Norain Idris, 33, masing-masing mengaku tidak bersalah terhadap pertuduhan tersebut yang dibacakan secara berasingan di hadapan Hakim Datuk Mohd. Nasir Nordin. Mengikut pertuduhan pertama hingga ketiga, Muhammad Zulfattah didakwa menggunakan kedudukannya selaku pensyarah di Fakulti Kejuruteraan Mekanikal Utem untuk mendapatkan suapan dalam menyediakan tiga sebut harga ma-sing-masing bernilai RM19,986, RM19,975 dan RM9,102 bagi pembelian barang makmal dan perkhidmatan penyelidikan daripada syarikat HA Mega Supply milik ibu mentuanya. Norain pula didakwa atas satu pertuduhan melakukan tindakan sama menguruskan pembelian bekalan tersebut daripada syarikat sama milik ibunya berjumlah RM3,498. 15
Perbuatan itu didakwa dilakukan oleh kedua-dua tertuduh antara Januari hingga Julai 2015 di Fakulti Kejuruteraan Mekanikal dan Pusat Penyelidikan dan Inovasi (CRIM) Utem, Durian Tunggal, Alor Gajah, di sini. Pertuduhan mengikut Seksyen 23(1) Akta Suruhanjaya Pencegahan Rasuah Malaysia (SPRM) 2009 dan boleh dihukum mengikut Seksyen 24 akta sama yang memperuntukkan penjara maksimum 20 tahun dan denda tidak kurang lima kali ganda nilai suapan atau RM10,000 mengikut mana lebih tinggi. 16
24 November 2018 11. Najib arah pinda laporan audit 1MDB KUALA LUMPUR 23 Nov. - Datuk Seri Najib Tun Razak didakwa mengarahkan laporan asal 1Malaysia Development Berhad (1MDB) yang disediakan oleh Ketua Audit Negara ketika itu, Tan Sri Ambrin Buang, dipinda. Menurut sumber, pindaan itu difahamkan dibuat bagi mengeluarkan maklumat pembabitan bekas Perdana Menteri itu dan ahli perniagaan, Jho Taek Low (Jho Low) dalam aktiviti 1MDB. Pindaan itu, tambah sumber berkenaan, difahamkan dibuat dalam satu mesyuarat di Pejabat Perdana Menteri bersama Ambrin yang dikatakan turut dihadiri Ketua Setiausaha Negara, Tan Sri Dr. Ali Hamsa; dan Ketua Setiausaha Sulit Kanan Perdana Menteri, Tan Sri Shukri Mohd. Salleh. NAJIB TUN RAZAK Utusan diberitahu Ketua Audit Negara sekarang, Tan Sri Dr. Madinah Mohamad telah membentangkan laporan asal 1MDB tersebut kepada Jawatankuasa Kira-Kira Wang Negara (PAC). Madinah dijangka membentangkan laporan asal kepada Kabinet dalam masa terdekat dan seterusnya dalam prosiding siasatan 1MDB oleh PAC pada awal bulan depan. Sumber itu memberitahu, laporan asal mendedahkan Najib mengetahui salah urus tadbir dalam 1MDB yang bersangkut paut dengan campur tangan beliau dari segi pengurusan kewangan 1MDB. Sehubungan itu, sumber tersebut mendakwa, adalah pelik jika bekas Perdana Menteri dalam wawancara bersama Sinar Harian semalam hanya mengakui ditipu oleh Jho Low berdasarkan perkembangan terbaharu. 17
Sumber menambah, pegawai tinggi kerajaan yang terlibat dalam mesyuarat meminda laporan asal berkaitan juga perlu tampil memberikan penjelasan kerana ia melibatkan integriti dan kepentingan negara. Pada 30 Oktober lalu, Ambrin yang kini mempengerusikan jawatankuasa siasatan tadbir urus, perolehan dan kewangan bagaimanapun menafikan pindaan dibuat terhadap laporan asal 1MDB yang disediakan oleh beliau. Penafian itu dibuat susulan kenyataan Timbalan Pengerusi PAC, Wong Kah Poh yang mendakwa laporan Ketua Audit Negara berkenaan 1MDB telah dipinda atas arahan individu tertentu. Kah Poh semasa membahaskan usul Kajian Separuh Penggal Rancangan Malaysia Ke-11 (RMK-11) di Dewan Rakyat pada 29 Oktober lalu mendakwa pindaan telah dibuat semasa kerajaan terdahulu, dan menurutnya beberapa agensi termasuk SPRM, Pejabat Peguam Negara dan Bank Negara turut 'dilumpuhkan' untuk menyiasat isu berkenaan ketika itu. PAC dijadualkan memanggil Ambrin dalam prosiding siasatan 1MDB tetapi kemudian ditangguhkan. Prosiding itu dijadualkan semula pada 4, 5 dan 6 Disember ini setelah PAC mendapatkan nasihat Peguam Negara. Pada 2016, laporan audit yang dilakukan terhadap 1MDB telah diklasifikasikan di bawah Akta Rahsia Rasmi (OSA) tetapi, dibatalkan pada 15 Mei lalu. Ambrin yang dihubungi enggan mengulas sementara Madinah, Ali Hamsa dan Shukri Mohd. Salleh tidak dapat dihubungi. 18
25 November 2018 12. Harapkan pegar, pegar makan padi Awang amat terkejut apabila mendapat berita bahawa Ketua Audit Negara, Dr. Madinah Mohamad telah memaklumkan kepada Jawatankuasa Kira-Kira Wang Negara (PAC) bahawa laporan audit 1MDB yang dibentangkan kepada PAC dan Kabinet sebelum ini adalah merupakan satu laporan yang telah dipinda. Dr. Madinah mendedahkan bahawa laporan asal ini telah beliau terima daripada saudari Nor Salwani, Pengarah Sektor Audit Tadbir Urus selepas beliau mengambil alih jawatan Ketua Audit Negara daripada Ambrin Buang. Lebih mengejutkan lagi ialah keputusan untuk meminda laporan ini katanya telah dibuat oleh Najib Razak sebagai Perdana Menteri ketika itu dengan turut disokong oleh bekas Ketua Audit Negara, Ambrin Buang, bekas Ketua Setiausaha Negara (KSN), Dr. Ali Hamsa, bekas Ketua Pesuruhjaya Suruhanjaya Pencegahan Rasuah Malaysia (SPRM), Dzulkifli Ahmad dan bekas Ketua Setiausaha Sulit Kanan Perdana Menteri, Shukri Mohd. Salleh. Keputusan itu dibuat oleh mereka dalam satu mesyuarat yang diadakan di Pejabat Perdana Menteri. Bagi Awang, sekiranya ia benar-benar berlaku, ini merupakan satu pengkhianatan tertinggi ke atas amanah yang dipertanggungjawabkan oleh rakyat dan negara kepada Najib dan para penjawat awam. Lebih-lebih lagi sebagai penjawat awam yang termaktub dengan sumpah dan janji perkhidmatan, mereka yang terlibat telah mencalar dan menconteng arang kepada imej perkhidmatan awam. Lebih mengecewakan ialah Ali sebagai Ketua Setiausaha Negara (KSN) yang bertanggungjawab mengepalai kira-kira 1.6 juta penjawat awam di negara ini seharusnya menunjukkan contoh baik dan berintegriti tinggi. Kita masih ingat apabila Ali dilantik sebagai KSN pada tahun 2012, ramai yang terkejut kerana terdapat beberapa nama pegawai lebih kanan daripada beliau turut disebut-sebut ketika itu. Sudah tentu beliau dipilih kerana menjadi orang kepercayaan Perdana Menteri dan seharusnya beliau menjadi penasihat yang baik dan telus untuk menjaga dan mengurus tadbir negara ini. Awang juga kecewa dengan sikap Ambrin Buang sebagai Ketua Audit Negara ketika itu. Seharusnya Ketua Audit Negara adalah benteng terakhir untuk memastikan bahawa sebarang bentuk salah laku urus tadbir jabatan atau kementerian dalam kerajaan dilaporkan kepada Parlimen yang merupakan institusi tertinggi di dalam negara dan Perdana Menteri yang merupakan ketua eksekutif pentadbiran. 19
Sikap Ambrin yang membenarkan pindaan itu dilihat sebagai satu dosa amat besar di mata rakyat. Awang berharap beliau akan serta-merta melepaskan jawatan sebagai Pengerusi Jawatankuasa Siasatan Khas Isu-Isu Tadbir Urus, Perolehan dan Kewangan Negara kerana apa jua alasan, tahap integriti Ambrin dipersoal dan tidak layak memikul tanggungjawab sebesar itu. Teringat Awang pada hadis Rasulullah SAW yang memberi maksud : "Akan ada setelahku nanti para pemimpin yang berdusta. Barangsiapa masuk pada mereka lalu membenarkan (menyetujui) kebohongan mereka dan mendukung kezaliman mereka maka dia bukan dari golonganku dan aku bukan dari golongannya, dan dia tidak bisa mendatangi telaga (di hari kiamat). Dan barangsiapa yang tidak masuk pada mereka (penguasa dusta) itu, dan tidak membenarkan kebohongan mereka, dan (juga) tidak mendukung kezaliman mereka, maka dia adalah sebahagian dari golonganku, dan aku dari golongannya, dan ia akan mendatangi telaga (di hari kiamat)." (HR. Ahmad dan An-Nasa'i) Walaupun pada awalnya Awang kurang bersetuju dengan sikap Dr. Mahathir Mohamad yang memperlekehkan kredibiliti dan integriti penjawat awam sewaktu beliau mengambil alih tampuk kepimpinan negara, namun, dengan pendedahan pindaan laporan ini membuktikan bahawa satu penstrukturan semula besar-besaran harus dilakukan bagi memastikan kredibiliti penjawat awam dapat dibina semula. Penjawat awam merupakan institusi paling dekat dengan rakyat yang akan melaksanakan semua polisi yang telah dipersetujui sama ada di peringkat Parlimen mahupun Pejabat Perdana Menteri. Tidak mungkin Malaysia akan mampu menjadi negara baldatun thoyyibatun wa rabbhun ghaffur iaitu negara yang mendapat rahmat dan keampunan Allah SWT sekiranya institusi penjawat awam ini tidak direkayasa. PERMATA RAKYAT Awang ingin mengucapkan tahniah dan terima kasih atas keberanian dan keikhlasan saudari Saadatul Nafisah, bekas Pengarah Sektor Audit Kerajaan yang telah menyimpan satu salinan asal laporan audit 1MDB sebagai bukti untuk mendedahkan penyelewengan di peringkat paling tinggi yang pernah berlaku dalam negara ini. Nafisah yang dipertanggungjawabkan untuk menjalankan kerja-kerja audit ke atas Syarikat 1MDB telah diminta untuk memusnahkan salinan itu namun membuat satu keputusan berani untuk menyimpan dan menyerahkan kepada saudari Nor Salwani setelah beliau bersara. Salwani yang menyerahkan laporan asal laporan audit ini kepada Dr. Madinah selepas beliau mengambil alih jawatan Ketua Audit Negara daripada Ambrin Buang. 20
Namun Dr. Madinah hanya mampu menyimpan salinan itu kerana sudah tentu ia tidak akan dapat mengubah apa-apa kerana semua mereka yang terlibat dengan komplot meminda laporan itu masih lagi berkuasa termasuklah Perdana Menteri, Ketua Setiausaha Negara (KSN), Ketua Pesuruhjaya Suruhanjaya Pencegahan Rasuah Malaysia (SPRM) dan Ketua Setiausaha Sulit Kanan Perdana Menteri. Bagi Awang, Nafisah, Salwani dan Dr. Madinah adalah pejuang negara. Ia juga memberi harapan bahawa bukan semua penjawat awam terlibat dengan masalah integriti. Keadaan ini turut memberi harapan bahawa institusi penjawat awam masih boleh diperhebatkan untuk kembali ke landasan sebenar dan membawa visi lebih jelas kepada negara. Awang masih yakin dengan penjawat awam 21
25 November 2018 13. Pindaan laporan 1MDB : SPRM mulakan siasatan PUTRAJAYA 25 Nov. - Suruhanjaya Pencegahan Rasuah Malaysia (SPRM) telah memulakan siasatan berkaitan dakwaan pindaan Laporan Akhir Pengauditan 1Malaysia Development Berhad (1MDB) yang didedahkan baru-baru ini. SPRM dalam satu kenyataan memberitahu, suruhanjaya itu juga telah meneliti dokumen asal laporan tersebut untuk dibandingkan dengan draf akhir yang telah dikeluarkan oleh Jabatan Audit Negara. "Sehubungan itu, SPRM akan memanggil beberapa saksi dalam tempoh terdekat bagi memberi keterangan dan membantu siasatan berkaitan isu tersebut dalam tempoh terdekat," katanya. Ketua Audit Negara, Tan Sri Dr. Madinah Mohamad hari ini dilaporkan mengesahkan laporan akhir pengauditan 1MDB telah dipinda atas arahan bekas Perdana Menteri, Datuk Seri Najib Tun Razak. Madinah dalam satu kenyataan yang diedarkan kepada media pada pukul 1.14 pagi tadi memberitahu, laporan itu ada menyebut kehadiran Low Taek Jho atau Jho Low dalam salah satu mesyuarat Ahli Lembaga Pengarah 1MDB, namun Najib menerusi Ketua Setiausaha Sulit beliau, Tan Sri Shukry Salleh mengarahkan perenggan itu digugurkan atas alasan ia sensitif dan bagi mengelak fakta diputarbelitkan pihak pembangkang. Jelas Madinah, berdasarkan kronologi yang disediakan oleh pasukan audit 1MDB, Shukry pada 20 Februari 2016 telah meminta pasukan audit 1MDB untuk kemukakan laporan akhir pengauditan untuk dibincangkan bersama Najib. Mesyuarat bersama Najib pada 22 Februari 2016 di pejabat Perdana Menteri dengan kehadiran bekas Ketua Setiausaha Negara (KSN), Tan Sri Dr. Ali Hamsa, Shukry dan bekas Ketua Audit Negara, Tan Sri Ambrin Buang telah mengarahkan pengguguran perenggan yang mengandungi dua versi penyata kewangan 1MDB bagi tahun berakhir 2014 dan mengarahkan siasatan dijalankan oleh pihak penguat kuasa. Utusan Malaysia semalam melaporkan bahawa Najib telah mengarahkan laporan audit 1MBD yang disediakan Ambrin dipinda. Berita tersebut yang memetik sumber turut memberitahu, laporan itu mendedahkan Najib mengetahui salah urus tadbir dalam 1MDB yang bersangkut paut dengan campur tangan beliau dari segi pengurusan kewangan 1MDB. 22
26 November 2018 14. Najib arah gugur nama Jho Low MADINAH MOHAMAD KUALA LUMPUR 25 Nov. - Ketua Audit Negara, Tan Sri Dr. Madinah Mohamad mengesahkan laporan akhir pengauditan 1Malaysia Development Berhad (1MDB) telah dipinda atas arahan bekas Perdana Menteri, Datuk Seri Najib Tun Razak. Madinah dalam satu kenyataan hari ini memberitahu, laporan itu ada menyebut kehadiran Low Taek Jho atau Jho Low dalam salah satu mesyuarat Ahli Lembaga Pengarah 1MDB, namun Najib menerusi Ketua Setiausaha Sulit beliau, Tan Sri Shukry Salleh mengarahkan perenggan itu digugurkan atas alasan ia sensitif dan bagi mengelak fakta diputarbelitkan pihak pembangkang. Berikut merupakan kenyataan penuh beliau: PADA 23 November 2018, saya telah menyampaikan taklimat kepada Mesyuarat Jemaah Menteri mengenai pindaan kepada Laporan Akhir Pengauditan 1MDB sebelum laporan berkenaan dimuktamad dan dibentangkan kepada Jawatankuasa Kira-Kira Wang Awam Negara (PAC) pada 4 Mac 2016. Jemaah Menteri telah mengarahkan saya untuk mengeluarkan kenyataan media berkenaan perkara ini. Berdasarkan kronologi yang disediakan oleh pasukan Audit 1MDB, Jabatan Audit Negara Malaysia (JANM), bekas Ketua Setiausaha Sulit kepada bekas Perdana Menteri, Tan Sri Shukry Salleh, pada 20 Februari 2016 telah meminta pasukan Audit 1MDB untuk mengemukakan Laporan Akhir Pengauditan 1MDB untuk dibincangkan bersama bekas Perdana Menteri. Seterusnya, pada mesyuarat dengan bekas Perdana Menteri pada 22 Februari 2016 di pejabat Perdana Menteri dengan kehadiran bekas Ketua Setiausaha Negara (KSN), Tan Sri Dr. Ali Hamsa 23
dan bekas Ketua Setiausaha Sulit kepada bekas Perdana Menteri bersama bekas Ketua Audit Negara, Tan Sri Ambrin Buang, bekas Perdana Menteri telah mengarahkan pengguguran perenggan yang mengandungi dua versi Penyata Kewangan 1MDB bagi tahun berakhir 2014 dan mengarahkan siasatan dijalankan oleh pihak penguat kuasa. Sehubungan itu, pembentangan laporan tersebut kepada PAC yang dijadualkan pada 24 Februari 2016 telah ditangguhkan kepada 4 dan 7 Mac 2016. Pada 23 Februari 2016, dalam satu mesyuarat di pejabat KSN yang dihadiri oleh bekas KSN, bekas Ketua Setiausaha Sulit kepada bekas Perdana Menteri dan bekas Ketua Audit Negara, pasukan Audit 1MDB telah dimaklumkan bahawa kerajaan telah mengkategorikan Laporan Akhir Pengauditan 1MDB sebagai satu krisis. Seterusnya pada hari berikutnya, iaitu pada 24 Februari 2016, dalam satu mesyuarat yang dihadiri oleh bekas KSN, bekas Presiden dan Ketua Pegawai Eksekutif Kumpulan 1MDB, Arul Kanda Kandasamy, wakil Jabatan Peguam Negara, wakil Kementerian Kewangan, bekas Setiausaha Sulit Kanan kepada KSN, bekas Ketua Audit Negara dan bekas Pengarah Audit telah membincangkan mengenai Laporan Akhir Pengauditan 1MDB. Hasil perbincangan ini, beberapa perenggan lagi dalam laporan tersebut telah diarahkan untuk digugur dan dipinda. Pada 25 Februari 2016, pasukan Audit 1MDB telah diarahkan oleh bekas KSN untuk menghadiri mesyuarat di pejabatnya bersama bekas Presiden dan Ketua Pegawai Eksekutif Kumpulan 1MDB bagi meneruskan perbincangan mengenai laporan tersebut di mana beberapa lagi penemuan yang dilaporkan telah digugurkan dan dipinda. Seterusnya, pada sebelah petang hari yang sama, bekas KSN bersama bekas Ketua Audit Negara, bekas Pengarah Audit dan bekas Presiden serta Ketua Pegawai Eksekutif Kumpulan 1MDB dan tiga pegawai lain telah meneruskan perbincangan mengenai laporan tersebut. Seterusnya pada 26 Februari 2016, bekas Ketua Setiausaha Sulit kepada bekas Perdana Menteri telah mengarahkan bekas Pengarah Audit untuk menggugurkan perenggan berkaitan kehadiran Low Taek Jho dalam salah satu mesyuarat Lembaga Pengarah 1MDB atas alasan ia sensitif dan untuk mengelakkan fakta diputar belit oleh pihak pembangkang. Pada 28 Februari 2016, bekas Setiausaha Sulit Kanan kepada bekas KSN telah meminta laporan tersebut yang telah dipinda, diserahkan kepada beliau. Pada 29 Februari 2016, Laporan Akhir Pengauditan 1MDB yang telah dipinda telah diserahkan kepada bekas KSN. Pada 1 Mac 2016, bekas KSN telah mengarahkan pasukan Audit 1MDB sekali lagi hadir ke pejabat beliau untuk membincangkan semula laporan akhir yang telah dipinda. Semasa sesi ini, hanya bekas Presiden dan Ketua Pegawai Eksekutif Kumpulan 1MDB hadir dan beliau telah menyemak semula laporan tersebut secara terperinci bersama pasukan Audit dan meminta dibuat beberapa perubahan (gugur/pinda) lagi kepada laporan tersebut. 24
Pada 2 Mac 2016, Laporan Akhir Pengauditan 1MDB telah dicetak dan seterusnya pada 3 Mac 2016, dua (2) naskhah laporan tersebut telah diserahkan kepada bekas Setiausaha Sulit Kanan kepada bekas KSN. Pada 4 dan 7 Mac 2016, bekas Ketua Audit Negara telah membentangkan Laporan Akhir Pengauditan 1MDB di hadapan PAC. Laporan Akhir Pengauditan 1MDB sebelum pindaan telah diserahkan kepada SPRM dan PDRM untuk siasatan lanjut pada tahun 2018. 25
29 November 2018 15. Mahdzir Khalid beri keterangan lebih 8 jam di SPRM Mahdzir Khalid PUTRAJAYA 29 Nov. - Bekas Menteri Pendidikan Datuk Seri Mahdzir Khalid memberi keterangan lebih lapan jam di Suruhanjaya Pencegahan Rasuah Malaysia (SPRM) berhubung projek tenaga solar di sekolah luar bandar di Sarawak. Anggota Parlimen Padang Terap itu yang menaiki Mercedes-Benz berwarna putih, kelihatan meninggalkan bangunan Ibu Pejabat SPRM di sini pada 6.15 petang. Beliau datang ke ibu pejabat SPRM itu pada kira-kira 10 pagi. Sumber SPRM memberitahu Mahdzir akan dipanggil untuk memberi kenyataan berkaitan kes sama di sini, pada 9 pagi esok. Pada 15 Nov lalu, isteri bekas perdana menteri Datin Seri Rosmah Mansor didakwa bersama bekas pegawai khasnya, Datuk Rizal Mansor, menerima rasuah berkaitan dengan projek tenaga solar berkenaan. Rosmah mengaku tidak bersalah di Mahkamah Sesyen Kuala Lumpur atas dua pertuduhan meminta dan menerima rasuah berjumlah RM1.5 juta berhubung projek pembekalan dan pemasangan tenaga solar di sekolah luar bandar di Sarawak, dibenarkan diikat jamin RM1 juta dengan seorang penjamin. Rizal pula menghadapi empat pertuduhan meminta dan menerima rasuah untuk dirinya dan Rosmah berhubung projek sama, dibenarkan diikat jamin RM1 juta dengan dua penjamin.- 26
29 November 2018 16. Datuk dan 4 individu dibebaskan dengan jaminan SPRM JOHOR BAHRU 29 Nov. - Pegawai kanan Jabatan Imigresen negeri bergelar Datuk yang ditahan bersama empat individu lain sejak empat hari lalu dibebaskan dengan jaminan Suruhanjaya Pencegahan Rasuah Malaysia (SPRM), hari ini. Penolong Pendaftar Mahkamah Majistret Johor Bahru, Nurhidayah Abd. Manaf mengeluarkan perintah itu selepas tempoh reman empat hari terhadap kelima-lima suspek tamat hari ini. Datuk berkenaan dan tiga pegawai jabatan itu masing-masing dibebaskan dengan jaminan SPRM sebanyak RM10,000 tanpa deposit dengan seorang penjamin. Seorang lagi individu yang juga ahli perniagaan dibebaskan dengan jaminan SPRM berjumlah RM20,000 berdeposit dengan seorang penjamin. Seorang lagi individu yang juga ahli perniagaan dibebaskan dengan jaminan SPRM berjumlah RM20,000 berdeposit dengan seorang penjamin. Isnin lalu, kelima-lima suspek ditahan reman empat hari bagi membantu siasatan SPRM berkaitan kes rasuah. 27
30 November 2018 17. Mahdzir selesai beri keterangan MAHDZIR KHALID PUTRAJAYA 30 Nov - Bekas Menteri Pendidikan, Datuk Seri Mahdzir Khalid selesai memberi keterangan selama tiga jam kepada Suruhanjaya Pencegahan Rasuah Malaysia (SPRM) berhubung projek sistem solar sekolah luar bandar di Sarawak. Kenderaan yang dinaiki beliau keluar pada pukul 12.30 tengah hari dari ibu pejabat SPRM di sini. Terdahulu, beliau yang juga Ahli Parlimen Padang Terap merangkap Naib Presiden UMNO itu tiba pada pukul 9.15 pagi hari ini bagi menyambung memberi keterangan berhubung kes tersebut. Semalam, Mahdzir telah memberi keterangan selama lebih lapan jam kepada SPRM. Sebelum ini, media melaporkan Mahdzir bersama seorang ahli perniagaan akan didakwa di Mahkamah Sesyen Kuala Lumpur berhubung projek bersepadu sistem solar untuk sekolah luar bandar Sarawak. Difahamkan, Mahdzir dan individu terbabit akan didakwa mengikut Seksyen 16(a)(A) Akta Suruhanjaya Pencegahan Rasuah Malaysia (SPRM) 2009 yang boleh dihukum di bawah Seksyen 24(1) akta sama yang membawa hukuman penjara maksimum 20 tahun dan denda tidak kurang lima kali ganda nilai suapan atau RM10,000, mengikut mana lebih tinggi. Pada Oktober lalu, Mahdzir telah memberi keterangan selama lima jam kepada SPRM berhubung skandal projek solar tersebut 28
30 November 2018 18. 2 pegawai imigresen dipenjara dua tahun DUA pegawai imigresen, Suhana Samad (depan) dan Zalita Haron (belakang) dihukum penjara dua tahun dan denda atas tujuh pertuduhan pecah amanah di Mahkamah Sesyen Shah Alam, Selangor, semalam. SHAH ALAM 29 Nov. - Dua pegawai Jabatan Imigresen Selangor masing-masing dihukum penjara dua tahun dan denda RM1,400 oleh Mahkamah Sesyen di sini hari ini setelah didapati bersalah atas tujuh pertuduhan melakukan pecah amanah wang berjumlah RM1,400 dua tahun lalu. Hakim Rozilah Salleh menjatuhkan hukuman itu terhadap Suhana Samad, 36, dan Zalita Haron, 40, daripada Bahagian Pasport jabatan berkenaan setelah mendapati pihak pembelaan gagal menimbulkan sebarang keraguan munasabah terhadap kes pendakwaan. Mahkamah menjatuhkan hukuman penjara dua tahun dan denda RM200 bagi setiap pertuduhan yang diperintahkan berjalan serentak dan tempoh mereka dipenjarakan boleh ditambah lagi enam bulan sekiranya gagal dibayar. Bagaimanapun, mahkamah membenarkan permohonan penangguhan pelaksanaan hukuman penjara terhadap kedua-dua tertuduh dengan syarat mereka perlu memfailkan rayuan hari ini selewat- lewatnya pukul 3 petang ini. Rozilah dalam keputusannya berkata, keterangan tertuduh hanya berbentuk penafian semata-mata dengan cuba menuding jari kepada orang lain. 29
"Alasan orang lain menggunakan cap nama juga adalah tidak munasabah. Selain itu, wang berjumlah RM200 adalah hasil kerajaan dan sebagai pegawai imigresen, mereka tidak sepatutnya memanipulasi sistem (permohonan pasport) bagi mendapatkan keuntungan. "Sepatutnya sebagai pegawai tertinggi (mereka) harus menegur perbuatan ini dan perbaiki keadaan bukannya turut serta sekali. Apabila telah membuat salah kena muhasabah diri," katanya. Mengikut pertuduhan, kedua-dua tertuduh secara bersama didakwa melakukan pecah amanah wang pembayaran permohonan pasport antarabangsa berjumlah RM200 setiap seorang bagi tujuh individu di Bahagian Pasport Jabatan Imigresen Selangor, Tingkat 2, Kompleks PKNS di sini antara 28 Jun sehingga 1 Julai 2016. Mereka didakwa mengikut Seksyen 409 Kanun Keseksaan dibaca bersama Seksyen 34 akta sama yang memperuntukkan hukuman penjara maksimum 20 tahun dengan sebat dan denda. Pendakwaan dikendalikan oleh Timbalan Pendakwa Raya daripada Suruhanjaya Pencegahan Rasuah Malaysia (SPRM), Mohammed Heikal Ismail manakala tertuduh diwakili peguam C.R. Selva dan Jesvinder Singh. 30